Diari Oficial de la Generalitat Valenciana


Sumari del DOGV 7434, del 31-12-2014 (2014/11941)

RESOLUCIÓ de 22 de desembre de 2014, de la Direcció General de Transports i Logística, sobre la realització del visat de les autoritzacions de transport públic interurbà en automòbils de turisme VT (taxi), amb residència a la Comunitat Valenciana, a les àrees de prestació conjunta de València, Alacant, Castelló, la Marina Baixa, el Camp de Morvedre, Requena/Utiel-Valle de Confrentes/Ayora i la Safor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7434

Data del DOGV
:   31-12-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/11706


Data del document
:   22-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * taxi

RESOLUCIÓ de 22 de desembre de 2014, de la Direcció General de Transports i Logística, sobre la realització del visat de les autoritzacions de transport públic interurbà en automòbils de turisme VT (taxi), amb residència a la Comunitat Valenciana, a les àrees de prestació conjunta de València, Alacant, Castelló, la Marina Baixa, el Camp de Morvedre, Requena/Utiel-Valle de Confrentes/Ayora i la Safor. [2014/11900]  
L'article 53 de la Llei 6/2011, de la Generalitat, de Mobilitat de la Comunitat Valenciana, regula el visat com el procediment per mitjà del qual l'Administració constata, de manera periòdica, el manteniment de les condicions que, originàriament, van justificar l'atorgament de les autoritzacions de taxi amb residència a la Comunitat Valenciana.  
En el seu paràgraf segon, l'article 53 de la Llei 6/2011, establix que el procediment i el termini per a obtindre el visat de les autoritzacions, així com de les pròrrogues que, si és el cas, s'establisquen, es regularan en la normativa de desplegament. Com que no s'ha desplegat reglamentàriament el dit procediment, la regulació de l'esmentat tràmit l'efectuarà, fins que no es publiquen les normes de desplegament, per la normativa vigent en el moment d'entrada en vigor de la Llei 6/2011, és a dir, l'Orde de 22 de desembre de 1995, de la Conselleria d'Obres Públiques, Urbanisme i Transports, sobre la realització del visat d'autoritzacions de transport i d'activitats auxiliars del transport que regulen la determinació del calendari així com les regles de contingut pràctic que permeten la realització del visat; tot això en execució del que establix l'article 46 del Reglament de la Llei d'Ordenació del Transport Terrestre, aprovat pel Reial Decret 1211/1990, de 28 de setembre i les seues ordes de desplegament.  
Atés que raons d'eficàcia i simplificació administrativa aconsellen establir un únic calendari de visat de les autoritzacions de transports documentades en targetes de la classe VT, dels vehicles que presten els seus servicis en les esmentades àrees de prestació conjunta, que estarà distribuït al llarg de l'any natural, i exceptuant per raons de servici els mesos d'agost i desembre, i sempre en funció de l'últim número del Document Nacional d'Identitat del titular.  
En atenció dels motius anteriors, i fent ús de les facultats atribuïdes en l'article 11 del Decret 85/2013, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, resolc:  
  
Primer. Terminis de visat  
1. La sol·licitud de visat es presentarà davant de l'òrgan competent per a atorgar les autoritzacions per raó del lloc on tinguen la residència, cada dos anys coincidint amb els anys imparells. En este sentit,  
  
2. Els titulars d'este tipus d'autoritzacions de transport, documentades en les targetes de la classe VT, hauran de sol·licitar el seu visat de conformitat amb el calendari següent:  
a) El titular de l'autorització el número d'identificació fiscal del qual acabe en 1, entre el primer i l'últim dies hàbils del mes de gener, els dos inclosos.  
b) El titular de l'autorització el número d'identificació fiscal del qual acabe en 2, entre el primer i últim dies hàbils del mes de febrer, els dos inclosos.  
c) El titular de l'autorització el número d'identificació fiscal del qual acabe en 3, entre el primer i últim dies hàbils del mes de març, els dos inclosos.  
d) El titular de l'autorització el número d'identificació fiscal del qual acabe en 4, entre el primer i últim dies hàbils del mes d'abril, els dos inclosos.  
e) El titular de l'autorització el número d'identificació fiscal del qual acabe en 5, entre el primer i últim dies hàbils del mes de maig, els dos inclosos.  
f) El titular de l'autorització el número d'identificació fiscal del qual acabe en 6, entre el primer i últim dies hàbils del mes de juny, els dos inclosos.  
g) El titular de l'autorització el número d'identificació fiscal del qual acabe en 7, entre el primer i últim dies hàbils del mes de juliol, els dos inclosos.  
h) El titular de l'autorització el número d'identificació fiscal del qual acabe en 8, entre el primer i últim dies hàbils del mes de setembre, els dos inclosos  
i) El titular de l'autorització el número d'identificació fiscal del qual acabe en 9, entre el primer i últim dies hàbils del mes d'octubre, els dos inclosos.  
j) El titular de l'autorització el número d'identificació fiscal del qual acabe en 0, entre el primer i últim dies hàbils del mes de novembre, els dos inclosos.  
3. La sol·licitud del visat es realitzarà per mitjà de la presentació de l'imprés oficial corresponent, annex I, degudament omplit, al qual s'haurà d'adjuntar la documentació que siga preceptiva d'acord amb el que disposa la present resolució que desplega el règim jurídic de les autoritzacions.  
  
Segon. Expedició de les noves targetes  
L'expedició de les noves targetes es regularà pel que establix l'article segon de l'Orde de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries (DOGV 2660, 04.01.1996).  
  
Tercer. Termini de validesa de les targetes de transports  
La validesa de les noves targetes expedides després del visat de les autoritzacions, es regirà pel que establix l'article tercer, de l'Orde de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries (DOGV 2660, 04.01.1996).  
  
  
Quart. Documentació a presentar  
1. Els documents a què es fa referència en l'article u apartat tres, es presentaran en original o per mitjà de còpia compulsada per l'òrgan competent per a atorgar el visat, o per l'autoritat, el funcionari o l'empleat públic legalment habilitat per a això.  
2. La sol·licitud del visat es realitzarà per mitjà de la presentació de l'imprés oficial corresponent, degudament omplit, a què haurà d'acompanyar-se la documentació que s'indica a continuació:  
  
a) Justificant de l'afiliació en situació d'alta en el règim de la Seguretat Social. Per a això haurà de presentar, almenys, l'últim rebut de cotització a la Seguretat Social.  
b) Justificant de trobar-se en situació d'alta en l'impost d'activitats econòmiques.  
c) Permís de circulació del vehicle al qual vaja referit l'autorització a nom del sol·licitant.  
d) Fitxa d'Inspecció Tècnica del vehicle en què conste trobar-se vigent el reconeixement periòdic legal.  
e) Fitxa d'Inspecció Tècnica del taxímetre del vehicle, si és el cas, a nom del titular de l'autorització, en què conste trobar-se vigent del reconeixement legal que corresponga.  
f) Justificant de tindre coberta de manera il·limitada la seua responsabilitat civil pels danys que es causen en ocasió del transport, i haurà, així mateix, de presentar el rebut acreditatiu de què es troba al corrent en el pagament de l'assegurança.  
g) Haver realitzat la declaració de l'IRPF i de l'IVA, els terminis reglamentaris de presentació del qual hagen vençut durant els dotze mesos immediatament anteriors a la data de la sol·licitud.  
h) El personal que exercisca el servici de taxi, bé personalment, o en virtut d'una relació laboral, haurà d'acreditar que no té antecedents penals, o prestar el seu consentiment per a la seua consulta telemàtica per part de l'administració.  
i) Permís de conduir BTP.  
j) Document acreditatiu del pagament de la taxa corresponent.  
3. Així mateix l'òrgan competent podrà obtindre directament l'acreditació del compliment de les obligacions fiscals i amb la Seguretat Social, així com la comprovació directa de les dades d'identitat (NIF), amb l'autorització prèvia del titular de l'autorització, d'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració.  
  
4. Per al supòsit en què la verificació dels extrems referenciats en el paràgraf anterior fóra negativa es requerirà al sol·licitant, en els termes que preveu l'article 71 de la Llei 30/1992, de 26 de novembre, de Règim Jurídic de les Administracions Públiques del Procediment Administratiu Comú, modificada per Llei 4/1999, de 13 de gener, a fi que acredite per mitjà de certificat o document acreditatiu el compliment de les obligacions amb l'Administració tributària i/o amb la Seguretat Social.  
  
5. Una vegada comprovada l'adequació de la documentació presentada es formularà consulta al registre que corresponga, a fi de comprovar que no hi ha sancions pecuniàries impagades imposades per resolució definitiva en la via administrativa, d'acord amb el que establix l'article 100 i següents de la Llei 6/2011, d'1 d'abril de la Generalitat, de Mobilitat de la Comunitat Valenciana. Realitzada la comprovació, es procedirà a expedir la nova targeta en què es documente l'autorització visada.  
Els documents a què es fa referència en l'apartat primer, es presentaran en original o per mitjà de còpia compulsada per l'òrgan competent per a atorgar el visat, o per autoritat, funcionari o empleat públic legalment habilitat per a això.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures en el termini d'un mes, a comptar de l'endemà de la seua publicació en el Diari Oficial de la Comunitat Valenciana, d'acord amb el que establixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.  
  
València, 22 de desembre de 2014.- El director general de Transports i Logística: Carlos J. Eleno Carretero.